צבי הירש הלר

רבי צבי הירש הלר (בכתיב מיושן: העליר או העללער; נודע בכינויו: ר' צבי הירש חריף; ה'תקל"ו, 1776 - כ"ה בתשרי ה'תקצ"ה, 28 באוקטובר 1834) היה ראש ישיבה בברודי ורבן של אונגוואר ובונהאד. בחודשי חייו האחרונים, רבה של אובודה. נודע בספרו "טיב גיטין". נולד בזמושץ' שבפולין להינדל ולרבי אריה לייב הלר. אביו היה ראש בית הדין בזמושץ' ולימים ראש בית הדין בראווה. נישא לחיה בת הנגיד ר' חיים מראווה, אחי אשתו היה רבי מרדכי מארדוש ויינרב, ואחותה ליבא מאליה נישאה מאוחר יותר לרב שלמה קלוגר. לאחר נישואיו התגורר בירוסלב ולמד בבית המדרש המקומי עם הרב יעקב אורנשטיין. בגיל צעיר מאוד התמנה כרבה של בריגל. בתחילה נמנה עם ה'מתנגדים' לחסידות, אך בסוף ימיו אם כי לא הצטרף לתנועת החסידות אך הפסיק ההתנגדות לה, ועוד היה בקשר טוב עם המאור ושמש ונתן הסכמה לספרו. בשנת ה'תקע"ט (1819) התמנה כראש ישיבה בברודי, ישיבה שנפתחה בניסיון למשוך תלמידים מבני הקהילה כדי שלא ילמדו בבית הספר שעתיד היה לקום בעיר ברוח תנועת ההשכלה היהודית. בשל עלילה של ראשי בית הספר הריאלי, שהוא מלמד מספרים שנאסרו בידי הרשויות, גורש מן העיר בידי השלטונות. היגר להונגריה והתמנה כרבה של אונגוואר. הוא היה מייסדה של ישיבת אונגוואר שברבות השנים הייתה לאחת הישיבות הגדולות בהונגריה. באונגוואר אסף לביתו את שלמה גאנצפריד שהתייתם בילדותו משני הוריו, והיה לתלמידו ולבן טיפוחיו. מאונגוואר הוזמן לכהן כרבה של בוניהד במקום רבי וולף בוסקוביץ'. אך לאחר כמה שנים חזר לאונגוואר. בתמורה לוויתור על רב העיר, שילמה קהילת אונגוואר את חובותיה של קהילת בוניהד שהסתכמו באלפיים זהובים. זמן קצר לאחר חזרתו לאונגוואר, עבר לכהן כרבה של אובודה (אובן ישן) שעדיין לא התאחדה לתוך בודפשט, משרה שהתפנתה עם פטירת הרב משה מינץ ועמדה פנויה. לדרישת קהילת אונגוואר שילמה קהילת אובודה את הסכום שנדרש לכיסוי חובותיה של קהילת בוניהד. אך הוא לא האריך ימים באובן ישן, ונפטר בכ"ה בתשרי ה'תקצ"ה, 28 באוקטובר 1834. שנה לאחר פטירתו נישאה אלמנתו לרבי משה סופר, "החת"ם סופר". בנו, הרב מנחם דב הלר, היה רבה של קהילת אלמאש בהונגריה (נפטר בשנת ה'תרי"ט). רבי משה יעקב שארף - אב"ד זאטור ואשפצין ומחבר "דרכי יושר", תלמידו מתקופת בריגל רבי ישראל הלל אב"ד גריבוב, אף הוא תלמידו מבריגל רבי מאיר צבי ויטמאיר - אב"ד סאמבור, מחבר "שו"ת רמ"ץ" רבי צבי הירש מליסקא - מחבר "אך פרי תבואה" רבי שלמה גאנצפריד רבי צבי הירש חיות רבי אהרן משה טויבש חתנו, רבי אברהם יצחק ויינברגר - מחבר "מלל לאברהם" ו"פני יצחק" ורבה של קליינווארדיין רבי עזרא צורף - מחבר "זכרון טוב" וראב"ד סרדהלי רבי יהודה אריה לוינגר - רבה של קרוסנו ומחבר "ארחות חיים" רבי משה פירסט - רבה הראשון של מאראש-ואשרהעלי ומחבר "מראה משה" שו"ת וחידושים רבי זעקל פולק - ראש ישיבות סרדאהלי ובוניהד רבי שלום רוזנפלד מקמינקא רבי יואל אונגר - אב"ד פאקש רבי צבי הירש גויטיין - מחבר "ידי משה" ואב"ד העדיעס רבי שמואל קרויס אב"ד ואגאש חידושי טיב גיטין, זולקווא תר"ד חידושי טיב גיטין, מהדורה חדשה יותר שו"ת מבעל המחבר טיב גיטין - יורה דעה, קראקא תר"ם שו"ת מבעל המחבר טיב גיטין - אורח חיים ואבן העזר, קראקא תרמ"ט קונטרס הגאון ר' צבי חריף זצ"ל - חלק ראשון, ... בחריפות ועמקות ... לבאר כל סתום בש"ס ופוסקים ... ירוסלב תרס"ו קונטרס הגאון ר' צבי חריף זצ"ל - חלק שני, ... בחריפות ועמקות ... לבאר כל סתום בש"ס ופוסקים ... ירוסלב תרס"ז תפוחי זהב - בראשית ושמות, אונגוואר תרכ"ה תפוחי זהב - ששה דרושים, פשמישל תרל"ד דוד הלחמי, חכמי ישראל, תל אביב תשי"ח, ערכו בעמ' רנה-רנו מדיה וקבצים בנושא צבי הירש הלר בוויקישיתוף יקותיאל יהודה גרינוולד, תולדות הרב הגאון... צבי הירש העללער..., אפריון, קובץ רביעי, תרפ"ז, עמ' 344–348, באתר היברובוקס ר' צבי הירש העליר - ר' הירשל'ה חריף, בתוך: ספר הזיכרון לקהילת ראווה רוסקה, באתר ספריית העיר ניו יורק, עמ' 68–69 עוד עליו בהקדמת המסדר לספר "מלל לאברהם", מאת חתנו הרב אברהם יצחק ויינברגר, מונקץ' תרע"ג, הערה ד, באתר היברובוקס "הלר, צבי הירש", במהדורת 1901–1906 של האנציקלופדיה היהודית (באנגלית) שמואל הכהן וינגרטן הלר, צבי הירש בEncyclopaedia Judaica (באנגלית) Heller Cwi Hirsz(הקישור אינו פעיל) (בפולנית) צבי הירש חריף העללער (1776-1834), דף שער בספרייה הלאומית יהודה שפיגל, יהדות אונגוואר - אוזהורוד, תל אביב תשנ"ד, עמ' 21 שמה לפי לוח ההנצחה לנשות רבני בוניהד (תמונה בקישור). ראו דברי רבי נפתלי מרופשיץ על כך, אצל: אברהם חיים מיכלזון, אהל נפתלי, לבוב תרע"א עמ' 111. על הישיבה ראו: יהודה שפיגל, יהדות אונגוואר- אוזהורוד, תל אביב תשנ"ד, עמ' 202 ואילך "הישיבה". המשרה הוצעה קודם לרב יעקב אורנשטיין והיו קופצים אחרים על המשרה, ראו על כך: מכתב הגאון רבי יעקב אורנשטיין... בענין הרבנות ד"ק אובן־ישן, נדפס בקובץ 'פנים מאירות', בני ברק תשל"ה, עמ' ל, באתר אוצר החכמה. לפי יהודה שפיגל, תולדות ישראל והתפתחות החסידות ברוסיה הקרפטית, אישים, עמ' 237. חלקים מכתב יד של בנו הכוללים השלמות שלו לספרו זה, הודפסו בספר הזיכרון "עולת שלמה", פתח תקווה תשמ"ט, עמ' קסו-קעד.